CELEX: 22001D0098
Language: hr
Date: 2001-07-13 00:00:00
Title: Odluka Zajedničkog odbora EGP-a br. 98/2001 od 13. srpnja 2001. o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda

11/Sv. 132
            
            
               HR
            
            
               Službeni list Europske unije
            
            
               27
            
         22001D0098
   
               L 251/25
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a br. 98/2001
   od 13. srpnja 2001.
   o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom Zajedničkog odbora EGP-a br. 112/2000 od 15. prosinca 2000. (1)
               
            
         
               (2)
            
            
               Prikladno je proširiti suradnju ugovornih stranaka Sporazuma kako bi uključivala pripremne aktivnosti za suradnju u područjima obrazovanja i politike za mlade – izdaci za administrativno upravljanje.
            
         
               (3)
            
            
               Prikladno je proširiti suradnju ugovornih stranaka Sporazuma kako bi uključivala pripremne aktivnosti za suradnju u područjima obrazovanja i politike za mlade.
            
         
               (4)
            
            
               Protokol 31 uz Sporazum stoga bi trebalo izmijeniti kako bi se omogućilo da ova proširena suradnja stupi na snagu 1. siječnja 2001.,
            
         ODLUČIO JE:
   Članak 1.
   Protokol 31 uz Sporazum mijenja se kako slijedi:
   
               1.
            
            
               iza članka 4. stavka 2.e (32000 D 1934) umeće se sljedeći stavak:
               
                           „2.f
                        
                        
                           Države EFTA-e, počevši od 1. siječnja 2001., sudjeluju u aktivnostima Zajednice povezanima sa sljedećim proračunskim odrednicama koje su unesene u opći proračun Europske unije za financijsku godinu 2001.:
                           
                                       —
                                    
                                    
                                       
                                          B3-1 0 0 0A:‚Pripremne aktivnosti za suradnju u područjima obrazovanja i politike za mlade – izdaci za administrativno upravljanje’;
                                    
                                 
                                       —
                                    
                                    
                                       
                                          B3-1 0 0 0:‚Pripremne aktivnosti za suradnju u područjima obrazovanja i politike za mlade’.”;
                                    
                                 
                     
         
               2.
            
            
               tekst članka 4. stavka 3. zamjenjuje se sljedećim:
               „Države EFTA-e financijski doprinose u skladu s člankom 82. stavkom 1. točkom (a) programima i aktivnostima iz stavaka 1., 2., 2.a, 2.b, 2.c, 2.d, 2.e i 2.f.”
            
         Članak 2.
   Ova Odluka stupa na snagu 14. srpnja 2001., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (2).
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 13. srpnja 2001.
      
         
            Za Zajednički odbor EGP-a
         
         
            Predsjednik
         
         E. BULL
      
   
   
      (1)  SL L 52, 22.2.2001., str. 37.
   
      (2)  Ustavni zahtjevi nisu navedeni.